Publication: Magyar Közlöny
Issue: MK-2010-199 (Year: 2010, Number: 199)
Era: contemporary
Section: „(3) Tartós részesedésként kell kimutatni az állami vagyonról szóló 2007. évi CVI. törvény (a továbbiakban: Vtv.) által
Paragraph Index: 1793

(1) Az Áhsz. 46/B. §-ának (1) bekezdése helyébe a következõ rendelkezés lép: „(1) Ha a könyvvizsgáló a felülvizsgálat során megállapítja, hogy az éves elemi költségvetési beszámoló, illetve az egyszerûsített éves költségvetési beszámoló az államháztartás szervezete vagyoni, pénzügyi és jövedelmi helyzetérõl megbízható és valós képet ad, a felülvizsgálat során sem jogszabálysértést, sem szabálytalanságot nem tapasztalt, és ezért az éves elemi költségvetési beszámolóban, illetve az egyszerûsített éves költségvetési beszámolóban foglaltakkal egyetért, a beszámolóhoz kapcsolódóan a független könyvvizsgálói jelentésben a következõket is tartalmazó hitelesítõ záradékot ad: „A könyvvizsgálat során az államháztartás szervezete éves elemi költségvetési beszámolóját, illetve egyszerûsített éves költségvetési beszámolóját, annak részeit és tételeit, azok könyvelési és bizonylati alátámasztását az érvényes nemzeti könyvvizsgálati standardokban foglaltak szerint felülvizsgáltam, és ennek alapján elegendõ és megfelelõ bizonyosságot szereztem arról, hogy az éves elemi költségvetési beszámolót, illetve az egyszerûsített éves költségvetési beszámolót a számviteli törvényben, illetve az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII. 24.) Korm. rendeletben foglaltak és az általános számviteli elvek szerint készítették el. Az éves elemi költségvetési beszámoló, illetve az egyszerûsített éves költségvetési beszámoló az államháztartás szervezete vagyoni, pénzügyi és jövedelmi helyzetérõl megbízható és valós képet ad.”

Source: https://magyarkozlony.hu/hivatalos-lapok/315d75921970352dfddb9705853b38e7f96bee30/dokumentumok/ebe397506c0dd4c272a1621382228c53b30d370f/letoltes